Acennay deg usefru tameslayt yettweṣṣi tarwa ad seḥbibren ɣef tutlayt n tmaziɣt, ad ttssmarsen deg tudert-nsen n yal ass, ur tt-seḍhin ara iyes, akken ad t-naf yessakay leqbayel ad ḥarzen tammeslayt-nsen acku aṭas i yebɣan ad tt-arren ur telli ara. Deg tezlit-agi anaẓur yessemras talɣa n wanaḍ imi yessendah agdud aqbayli ad yerfed tameslayt-is, ur as-iberru ara ad truḥ, akken diɣ yettwekkid belli d tutlayt kan i d-yettellin tiwwura n tafat. D tutlayt i asyeggaren i wegdud ccan d lqima, yessen laṣel-is d wansi i d-yekka, ɣef waya i yessawal ɣer leḥmala n tutlayt, akken daɣen ur d-yewwi ara amdan ad yettseḍhi s tutlayt-is, ilaq ads izux siyes. Ad naf Ideflawen deg tezlit-is inecced imdanen ad sqedcen tameslayt-nsen deg tudert n yal ass akken ad tezdeɣ ulawen-nsen d wallaɣen-nsen, akken diɣ ad t-rreṣṣi deg yilsawen-nsen ur yettizmir ara waɛdaw ad asen-tt-yekkes. Iwehha ucennay belli tutlayt-nneɣ d tamesbaɣurt s yimeslayen yewwi-d ɣef tarwa ad tt-ḥefḍen.